декември | 2011 | angpiskova\nАрхив за декември, 2011\nПолитици на среща във Варшава: Трябва да променим моделите на управление\nBy angpiskova 5 Коментари\nФинансова криза в Европа, арабска пролет в Африка, протести в Русия. С две думи, светът навлиза в 2012 година в незавидно здравословно състояние. Нещо повече – икономическата експанзия на Китай в Европа и САЩ е на път да изтика европейската икономика в ъгъла. Тази, която след Втората световна война, обедини големите икономики на две враждуващи страни като Германия и Франция и донесе просперитет на континента, днес очевидно не можа да погълне огромната хапка от разширяването на общността и на еврозоната. Защо? Опираме до познатите морални категории.\nЛех Валенса, историческа фигура за Полша по време на нейния преход към демокрация и Нобелов лауреат за мир през 1983 година:\nКаква трябва да бъде икономическата система, която да обслужва както Европейския съюз, така и глобализирания свят утре? Със сигурност това не може да е днешната капиталистическа система. Икономиката, основана на световния пазар, е необходима, частната собственост ще остане, но ние категорично не можем да оставим да продължат да властват подобна несправедливост и нечестност.\nКатегориите „несправедливост” и „нечестност” остават основополагащи и в глобализирания свят, където се очаква нещата да се напаснат по естествен път. Поне засега. Европа отдавна е обвинявана в двойна игра спрямо държавите с авторитарни режими. Ширин Ебади, Нобелов лауреат за мир през 2003 г изрече това на висок глас:\nПризовавам те Европейския съюз, моля те, не поддържай търговски връзки и не прави срамни търговски сделки с недемократичните страни, защото това само помага на зловещите режими допълнително да потискат народите си.\nЧе компании от Европейския съюз търгуват с диктатори и така подсилват позициите им, е ясно дори и на тези, които управляват общността. Андрис Пиебалгс, европейски комисар по въпросите на развитието, в ексклузивно интервю за „Хоризонт”:\nТова, което можем да направим, е да доставим необходимото, за да се развиват тези страни към демокрация, да спазват човешките права и растежа, който е в интерес на хората.\nНо така или иначе, ако една част от организма боледува трайно, това няма как да не засегне цялото тяло. Така е и със ставащото в света. Джон-Патрик Нгои, директор на комисията по правосъдие, развитие и мир в Нигерия:\nИзключените трябва да бъдат отново ангажирани в процесите. Тези, които изключват, не трябва да са единствените, които да вземат решения. Клубовете не трябва да ръководят. Г20 е клуб. Г8 е клуб. Ако ние в Африка умираме, просто правим това малко преди вас. Вие ще ни последвате.\nОптимистичната нотка оставям за финал. Тя е от ексклузивното интервю за „Хоризонт” на бившия президент на Киргизстан Роза Отунбаева по повод събитията в Европа и Африка\nРоза Отунбаева: Доказахме на партньорите си, че сами си режем пъпната връв\nBy angpiskova 3 Коментари\n22.12.2012 г., 12 плюс 3, Хоризонт, БНР\nРоза Отунбаева е бивш президент на Киргизстан и първата жена на този пост в страната.\nТук представям цялото интервю с нея, в т.ч. и частта, която съкратих, заради изисквания за краткост.\n– Госпожо Отунбаева, нека започнем от събитията в Русия. Като президент на бивша съветска република как оценявате протестите в Русия и последвалия пропрезидентски митинг?\n– Моята страна Киргизстан неведнъж е преминавала през демонстрации и митинги. Над нас злорадстваха, говореха доста рязко за нас, дори на моменти издевателстваха над нас, казваха: „Виждате ли, в Киргизстан всеки ден има митинги, всеки ден има демонстрации”, противопоставянето между властта и опозицията беше доста силно. През 2005 година преживяхме, както ние я наричаме, „революцията на лалетата”, на 7 април 2010 година пък народът въстана срещу семейния кланов модел на управление. Нашият народ не търпеше нито несправедливостите, нито двойните стандарти. Всички говореха за демократизация, за всякакви високо морални неща, а на практика правеха точно обратното. През 2005 година събитията бяха в резултат от изключително несправедливите парламентарни избори. Тогавашният президент Аскар Акаев вкара в парламента и двете си деца. А ние не познавахме такова нещо. Бяхме преминали през прокълнатите комунистически времена, но никога не ни се беше случвало властта да се превръща в семейна и това беше нетърпимо. Обстановката се взриви до такава степен, че всички се събраха и обградиха Белия дом и тогавашният президент беше принуден да избяга с цялото си семейство. Протестът беше доста емоционален, имаше много спекулации, а властта участваше в това. Така че като ме питате за събитията в Русия, бих казала, че и тя не избегна тази световна тенденция – протестите срещу несправедливостта. Докато летях за Варшава, прочетох почти всички руски вестници и разбрах – не можеш да скриеш истината.\n– Споделяте ли мнението, че това, което се случи и при вас, и при нас, и което става сега в Египет, Либия, а и в Русия, е част от голям сценарий?\n– Ние преминахме през всичко това. И когато през 2005-та година у нас събитията се случиха след тези в Украйна и Грузия, въпреки красивото название „революция на лалетата”, се появиха и доста опорочаващи ни определения, превърнахме се в страшилище за всички около нас – „нима искате такъв живот, плебсът да се вдигне? Виждате ли какви разрушения, мародерства..” После, когато това се случи в цяла Европа разбраха, че ни клеймят твърде несправедливо, както и че това може да се случи и на най-развитата европейска страна или пък на Америка, както става сега. Та нас се опитваха да ни залеят със смола и да нахвърлят всичко възможно върху нея. Главният им аргумент беше, че всичко това се финансира от Запада, изобщо всичките дяволи се бяха събрали да правят черна магия. И тъй като приемахме всичко това твърде сериозно, отчаяно питахме: „Господи, може ли някой отвън да вдигне всички тези хора така?”. Да, в процеса на установяване на демокрацията неправителствени западни организации подкрепяха някои медии, някои неправителствени организации, подпомагаха и възстановяването на политически партии. Но да се твърди, че те са вдигнали тази буря между 2005 и 2010 година? Всъщност, ние не обръщахме внимание на това, смятахме, че това са наши процеси, ние сме отговорни за тях, ние ги преживяваме и това си е наша история. Всичките тези тълкувания не ни засягаха.\n– Доколкото си спомням, при опита на Киргизстан да разнообрази доставчиците си на гориво, цената на газа е скочила с 400 процента. Смятате ли, че руснаците използват горивото като оръжие за влияние на територии и налагане на свое влияние?\n– Ще ви кажа, че като цяло ние сме много зависима страна. Намираме се в самото сърце на Азия, много далеч от водните пространства. Близо до нас е китайският град Урумчи, който се смята за една от най-далечните точки в света от океаните и водата. Ние сме на около 2 часа полет от Урумчи. Граничим с 4 страни – Китай, Казахстан, Таджикистан и Узбекистан. Като брой население сме 5 милиона. Нефтът и газът са недостатъчни или може би не са открити и не се разработват. Имаме обаче доста други минерали. Не сме просто страна на картофите, богати сме на полезни изкопаеми. Преходът ни към пазарна икономика обаче се оказа труден. През последните 20 години, след разпада на СССР ние живяхме бедно, защото така беше направена и икономиката. Ние бяхме монтирани в съветската икономика, изпълнявахме отделни функции и когато изведнъж бяхме оставени да плуваме сами, се оказахме в голям дефицит на газ и на горящи смазочни материали. Когато започнахме да изграждаме свой пазар всичко, което произвеждахме, първо отиваше в Казахстан. А той започна да се развива много бързо – тази страна е с нефтени залежи, а Бишкек и Алма Ата са на 3 часа път с кола. И мегаполисът Алма Ата поемаше всички стоки, които произвеждахме. Превърнахме се в транзитна страна, народът ни добре се ориентира към пазарите. До нас имаше два доста големи пазара – Китай, чиито стоки ние превозвахме към Русия и Казахстан. Така че на въпроса ви отговарям така – да, имахме голяма нужда от горивно-смазочни материали и това нерядко се използваше, за да бъдем управлявани.\n– И все пак, смятате ли, че руснаците използват газа за налагане на влияние?\n– Не бих могла да кажа точно това, руснаците са наши стратегически партньори. И по време на събитията у нас и през 2005-та, и през 2010 година, именно руснаците ни оказаха голяма помощ, в т.ч. и хуманитарна. През 2010 г. в южната ни част избухнаха междуетнически сблъсъци между киргизи и узбеки, 3 дни град Ош гореше, не бях готови за такова противопоставяне, нямахме и специални средства, които се използват в такива случаи. Тогава аз от името на временното правителство се обърнах именно към Русия с молба за помощ да вкарат у нас омиротворителни войски, защото сами не можехме да се справим. Те не вкараха войски, ние сами се справихме, народът спря след 3 дни, дадохме доста жертви, имахме и доста материални загуби – много неща изгоряха. И точно тогава, когато можеше да започне хуманитарна катастрофа, получихме помощ от всичките ни съседи, в т.ч. и от Русия и то немалка. Не съм човек, който ще казва неща като: „Така й се пада на Русия” или „Русия я използват”. Е, когато станаха събитията през 2010 година нито Русия, нито Казахстан искаха нещата у нас да се променят откъм държавно управление. И двете страни назначиха специални представители, често идваха да наблюдават това, което става в Киргизстан и виждаха, че подготвяме конституционна реформа за промяна към парламентарна република. И бяха в ужас. Медведев го каза открито: „Парламентарно управление означава катастрофа”. И се опитваха да ни отрезвят и спрат. Когато обаче проведохме референдум за конституционна реформа, хората ни подкрепиха. И така, от президентската форма на управление, която вървеше към абсолютизъм, рязко преминахме към парламентарна. И през 2005-та, и през 2010-та година доказахме на партньорите си, че сами си режем пъпната връв. Сами избираме съдбата си и никой не може да ни манипулира.\n– – Как виждате светът в момента? Май картината не е много оптимистична – кризата от една страна, бунтовете от друга…\n– Да, наистина, доста тревожно върви финансовата криза в такъв ключов регион като Европа. В новините по Евронюз виждаме как в последните 2-3 месеца тази криза се развърза и разпълзя, как Европа се опитва да фиксира и задържи еврото. А и събитията в Африка от началото на тази година. Преди 2-3 седмици Путин каза: „Нека не забравяме, че арабските събития започнаха от Киргизстан”. Дори и сега ми е трудно да разбера в какъв контекст го каза и защо. Това стана у нас през 2010 година, а сега виждате всички социални мрежи и съвременни комуникации. Дори нещо да се случи в една малка страна, бързо тръгва вълнообразно по цял свят. И това той каза след изборите в смисъл: „Не искаме събитията да се развиват като в Киргизстан”. Вероятно имаше предвид 2005-та година. И ние често сме ставали отправна точка и винаги негативна. Но и досега може би в нашата страна не сме осъзнали до каква дълбочина в какъв мащаб сме променили нещата. Наистина, в сравнение с други страни, извършихме огромна прочистваща работа. Всичките ни сбивания стават в парламента. Никой вече не излиза по улицата. Всеки ден при нас стават митинги, но това не вълнува никого, в смисъл, че от това няма да стане нищо.Не закриваме вестници, не се цензурира печатът, не се бият журналистите както по-рано, не се гонят политици зад граница. Тоест всички тези събития, които се случиха само преди две години, ние изчистихме до корен всичко. Така че ние постигнахме нещо, което обаче, откровено казано, ни струваше доста скъпо. Не си и представям какъв колосален труд предстои на другите и колко време ще продължи това. Но ако този път продължи към демокрацията, откритостта, справедливостта, на целия свят ще стане по-леко. Така всички се изчистваме от тиранията, деспотизма, несправедливостта, експлоатацията, както оставихме палеолита и неолита в Средновековието.\n– Последният ми въпрос – знаете ли нещо за България, били ли сте у нас?\n– Да, била съм у вас 2 пъти. Първият през 1983 година в София и един град на Дунав, как беше…а, Русе. Е, нали разбирате колко отдавна е било това, вие дали сте била родена тогава? А през 1980 година бяхме в Несебър, спомням си, че там имаше много красиви места за почивка. Ние тогава още бяхме част от Съветския съюз и България беше място за почивка за всички нас. И си казвахме: „Каква красива страна”. Ние добре познаваме българите, винаги сме чувствали топлина от тяхна страна, имало е привличане към тях. Разбира се, в тези постсъветски години на преход някак съдбата ни разхвърля, вие гледахте към Европа и искахте да влезете в ЕС, всеки имаше свой дневен ред. Но сега светът се свива подобно на шагренова кожа. Всичко изглежда близо, дори и да е през много страни, стандартите са едни и същи, дневният ред е един и същ и вече общуваме помежду си.\nСирийски правозащитник: Башар Асад на практика е свършен\nBy angpiskova 6 Коментари\n20.12.2011 г, „Преди всички“, Хоризонт, БНР\nРами Абдурахман е създател и директор на сирийската организация за защита на човешките права, базирана в Лондон\n– Господин Абдурахман, какво мислите за последните избори в Сирия?\n– Как могат да се правят избори, при положение, че половината от страната не е гласувала? Така че изобщо не можем да говорим за провеждане на избори при тези обстоятелства. Всеки мъдър човек може да види какви избори могат да се правят при такива обстоятелства. Просто те са безмислени.\n– А вие самият бяхте ли в Сирия за тези избори или пък малко преди тях?\n– Аз съм извън страната, откакто почина Асад-баща – от 10 юни 2000-та година.\n– Тук казвам на г-н Абдурахман, че съм била в Алеп до границата с Турция през 2003 година. Без да се явявам адвокат на президента Башар Асад споделям, че бях възхитена от спокойствието и религиозната толерантност там. И питам г-н Абдурахман дали смята, че тези неща ще се съхранят, ако падне неговото управление, както и светският характер на държавата предвид ставащото в Египет и Тунис.\n– Сирийският народ няма сектантски възгледи. Нашата организация – сирийската организация за човешките права, има членове от всички религиозни общности – шиити, сунити, мюсюлмани, христяни. Истината е, че повечето хора в Сирия имат проблем с режима заради натиска върху тях от негова страна. Нека ви дам един пример. Аз съм от Баниас. През май, когато сирийските сили навлязоха в града, те арестуваха по-голямата част от младежите сунити. И те бяха задържани само защото са сунити, дори не бяха участвали в протестите, а някои бяха и лоялни към режима. Сред тях беше и кметът на града. След това арестуваните бяха отведени на стадиона в по-голямата си част, където бяха измъчвани, в т.ч. и от въоръжени хора от друго малцинство. Така че самият режим разиграва тази карта на религиозна или гражданска война, не хората.\n– Бихте ли споделили как точно набирате информация за ставащото в Сирия и доколко тя е достоверна, след като не сте били толкова дълго в страната?\n– Всички членове на нашата организация са в Сирия. Никой не е извън страната, освен мен. Аз познавам тези хора доста преди да дойда във Великобритания. Повечето от тях са адвокати, били са в затвора и са надежден източник на информация. Някои от тях са излежавали 12 години по затворите. Информацията ни е точна и нито режимът, нито опозицията я отричат.\n– Как виждате бъдещето на Сирия и смятате ли, че Башар Асад наистина ще слезе от власт?\n– На практика той е свършен, така че наистина би трябвало да слезе от власт. Сирийският народ продължава протестите си срещу него въпреки продължаващите убийства. За да бъда обаче коректен ще кажа, че все още има лоялни към него, защото той все още лъже, че става дума за локални, малки протести. Обаче не е така – протестите са мащабни и натискът върху него се засилва.\n– И все пак не се ли боите, че при едни избори без Башар Асад могат да победят ислямистите?\n– Сирийците са цивилизован народ. Те не искат да убият демокрацията. Ако обаче изборите се провеждат в недемократична обстановка, президентът още е на власт и продължава да убива хора, той ще повлече страната към гражданска война и тогава наистина екстремистите ще дойдат на власт. Не за друго, а заради неговите действия.\nРуска опозиционна активистка: Фалшифицирани избори не могат да отразяват настроенията в Русия\nBy angpiskova 4 Коментари\n5.12.2011 г, 12 плюс 3, Хоризонт, БНР\nНадежда Львовна Митюшкина е член на федералното бюро на опозиционното движение „Солидарност“ в Москва\n– Надежда Львовна, как се отнасяте към вчерашните изявления на президента Медведев и премиера Путин, че резултатите от изборите дават реална представа за настроенията в Русия?\n– Вие сами разбирате, че едни фалшифицирани избори не могат да отразяват настроенията на хората в Русия. Знам, че в Москва в тези секции, където работеха наблюдателите работеха по-плътно и законите се спазваха, „Единна Русия“ не набра повече от 25 процента.\n– Вашата организация засече ли нарушения на изборния закон?\n– Например, наемаха се студенти, които да пътуват до секциите, даваха им отчислителни талони и те пускаха по 10-20 бюлетини. Наши хора, които бяха заедно с журналисти, заснеха това. Повече сигнали за нарушения ще изнесем по-късно в интернет, още ги обработваме.\n– Така или иначе, тези избори обаче проправят път на Владимир Путин да управлява страната 12 години. Съгласна ли сте?\n– Видях в страницата ви в интернтет, че възнамерявате да организирате протест срещу изборите. Къде и кога?\n– В 19 часа планираме митинг, чиито основен лозунг ще бъде: „Тези избори са фарс, да си върнем избора“.\n– Доста опозиционни активисти бяха арестувани тези дни. Вас задържаха ли ви?\n– Да, арестуваха ме вчера в района на Червения площад, когато давах интервю на журналисти и казвах, че смятам тези избори за нелегитимни. Държаха ме три часа в участъка в милицията, съставиха ми протокол за участие в неразрешено мероприятие и ми наложиха глоба.\nКак Русия замръзва в изходна точка\nЕкзит пол: В Държавната дума влизат „Единна Русия”, Комунистическата партия, „Справедлива Русия” и Либерално-демократическата партия\nИначе казано, нищо изненадващо не се случи на парламентарните избори в Русия. Нищо и не се промени. Нещата са под контрол и вървят по план. Под контрола и плана на един човек. Който ще има пълната подкрепа на Държавната дума, за да стои начело на държавата още 12 години и да сбъдне мечтата си да царува.\nСладка е хапката „държавна трапеза“, особено когато е така огромна и пищна като руската. Когато изобилства от залежи на какво ли не, тайгата и океаните гъмжат от живот и всичко това е буквално в краката на самодържеца, поднесено и гарантирано от апарата, който вярно му служи.\nОнзи ден, ровейки се в интернет, попаднах на връчването на ордени от страна на президента Медведев на телевизионните работници. Церемонията беше в познатия стил – шаблонни слова, последвани от тържественото обявяване на името на лауреата и момента на връчването. Неща, включени в сценария вероятно за придаване на необходимата тежест. И такава имаше, но…дърпаща назад, към Брежневските времена, като само декорацията на модерната зала напомняше, че това става в 21-ви, а не в 20-ти век.\nНе съм изненадана от клишираната реч на руския държавен глава. Обидно обаче ми стана от друго като колега на тези хора, сред които, сигурна съм, има и достойни. Нормално е да се зарадваш на признанието на труда си. Само че тук радостта премина нормалните човешки граници и преля в раболепие пред първия в държавата. Хора с побелели коси буквално оглупяха пред най-овластения, който иначе би могъл да им е син. Неестествени усмивки преминаваха в неестествени речи, от които достойноството си беше взело отпуск, докато трае церемонията.\nЖурналистът се отличава от чиновника по това, че има позиция и я отстоява. /Като изключим поръчковата журналистика/. И със зъби и нокти я брани от посегателствата на силните на деня, в т.ч. и задушаващите прегръдки на властници, връчващи ордени.\nСега се оформя перспективата послушанието и раболепието да бъдат поощрявани и възнаграждавани още 12 години. Не креативността, находчивостта, журналистическото попадение, още по-малко разкриването на престъпни схеми, свързани с властта. В държава, дала на света може би най-великата интелигенция.\nКогато смелата Анна Политковская намери смъртта си, същият този Путин мълча като рак почти цяла седмица. И за първи път отвори уста по случая не в Русия, а в Германия. След като беше посрещнат от освиркваща го тълпа. Мъничката надежда е, че наскоро беше освиркан и в Русия. И това се чу достатъчно ясно, въпреки опитите да се заглуши.\nОт руснаците зависи дали първото освиркване ще се превърне в нещо повече от едно изразено локално недоволство. Защото сред тях все още има будни и смели хора, въпреки побоищата и издевателствата над тях.


Пътешествието на костенурките | Бинар\nМорските костенурки (Cheloniidae) са едва седем вида и всеки един от тях е застрашен от изчезване. Жалко е, ако с това се изчерпва познанието ни за тях, ето защо ще добавим някои неща от различен и привидно отдалечен порядък. Най-интересното сред тях е анимационното филмче „Костенурките нинджа“, което обичахме да гледаме през 90-те, паралелно с „Капитан Планета“, който говореше предимно за екологични проблеми, и все се надяваме, че е оказал известно влияние на поколението, което растеше през 90-те. Някъде между тях двете е и видеото, което е предмет на нашия текст. В него става въпрос за анимация, костенурки и екология. Ако ги миксираме в точни пропорции, вероятно ще получим изводи за смисъла, посланието и целите, които преследва (или не преследва то). И, разбира се, с ясното съзнание, че все по-решаващ е начинът, по който нещата се казват.\nНашият текст не се колебае дали да посочва с пръст виновните за замърсяването на световните океани, защото на първо място няма да ни стигнат пръстите, а на второ – ще загубим много време. Затова ето какво: ако напишете в гугъл sea turtles, както направихме ние, едно от най-честите питания, които ще се заредят, е „Колко морски костенурки са останали на Земята?“. Ние сме повече от сигурни, че Гугъл не знае отговора на този въпрос, но може би организациите, отговорни за направата и публикуването на долното видео, го знаят или поне така твърдят.\nПреди броени дни студиo Aardman с местонахождение Бристол и Greenpeace, „пуснаха“ анимационното филмче „Пътешествието на костенурките“, за да дадат гласност на проблем, който все повече настъпва – замърсяването на водните ресурси на планетата. Само преди няколко дни каналът на Дойче веле в You Tube DW Documentary излъчи филм за най-мръсната река в света – Citarum в Индонезия. От доста години има опити да се почисти реката, съпътствани от други документални филми, но провалящи се най-вече заради всяческите опити на текстилните фабрики, разположени по цялата ѝ дължина, да избегнат каквито и да било законови наредби за опазване на околната среда. Това, в комбинация с липсата на средства и наличието на политически интереси, проваля опитите за почистване на реката, продължаващи десетилетия. Какво ще стане с костенурките обаче и дали кауза като тяхната ще се провали?\nНадали Greenpeace могат да отговорят на този въпрос. Критиките, които понасят от много страни, включително от правителства и корпорации, разколебават иначе твърдата ни увереност в каузата и позицията, която природозащитната организация отстоява. Много е възможно обаче именно тези критики да са причината Greenpeace да заложи на анимация, или буквално на You Tube клип, който прилича на трейлър на анимационен филм. Ако се върнем на анимациите от 90-те – в една от тях децата се запознават с четирима от големите художници в образите им на костенурки, които нагъват пица с аншоа и се борят за спасяването на света. Образователно беше това филмче, поне за нас, също като „Капитан Планета“ и неговите анимирани герои, борещи се срещу замърсяването на планетата, побеждаващи корпоративни босове, замърсители и изсичащите гори дебеланковци.\nАнимацията ще влезе лесно в главите на инфантилизиралото се човечество. Ще бъде политически коректна, внимателно ще докосне сърцата на всички потребители и ще им каже – „Вижте, и костенурките имат дом.“ Ако ги антропоморфозираме, ще бъде далеч по-лесно да си представим чуждата, тяхна трагедия. Няма да им каже друго обаче, което е политически некоректно и нелицеприятно – че домът на костенурките вероятно така или иначе ще бъде разрушен, независимо от броя гледания в You Tube, независимо от нечии усилия. На нас каузата ни изглежда perduta, а анимацията – симптом на тази загуба.\n„Грийнпийс“ протестира срещу нефтодобива в Арктика


Продажба на домейни и доказване на доходи | Predpriemach.com\nЗдравейте, от скоро започнах да се интересувам от продажбата(търговия) на домейни и все повече и повече въпроси изникват. За мен не е проблем по-скоро за тези, които се занимават по-сериозно, но исках да попитам дали нещата са така както мисля.\nКупувам 100 домейна и ги пускам в интернет в sedo, afternic и други сайтове за продажба на домейни. Продавам ги и печеля например 10 000лв , парите от продажбите постъпват в paypal и след това ги пускам към банковата си сметка. Така обаче сега имам приходи от чужбина 10 000лв и идва НАП и съответните органи ми пращат писмо да попълня данъчна декларация (защото всеки приход,доход се декларира до колкото знам).\nТук става интерестното вече... Как ще ги опишете тези доходи в данъчната декларация ? Не съм продавал все още домейн, но до колкото знам като продадеш домейн няма нито фактура, нито документ, нито някакъв начин да се докаже дохода ? Има ли начин да се докаже дохода ? Ако няма начин значи имате 10 000лв и не можете да ги докажете, а това означава, че явно се занимавате с незаконна дейност или пране на пари.\nСлед като нямате фирма(поне с такова впечатление оставам), декларацията трябва да си я попълните като за ЕТ.\nДа нямам фирма, но как ще ги попълня в данъчната декларация ? До колкото знам при продажбата на домейн не получаваш никакъв документ или касов бон или каквото и да е. Тоест аз имам 10 000лв, но не мога да докажа от къде са дошли. Не мога просто да кажа продавах домейни. Трябва да има някъква документална обоснованост. И се получава така - имам 10 000лв доходи, но не мога да докажа от къде са дошли. Това означава, че извършрвам незаконна дейност или пране на пари.\nФактурата или касовата бележка я издава този, който продава т.е. Вие. Нали сте получили парите в пейпал, как няма да можете да ги докажете? Ако пък нямате фактура за покупката е друг въпрос. Няма да Ви се признаят разходи и ще трябва да платите15%данък. Моят съвет е да си направите фирма, да си намерите счетоводител и всичко ще Ви се изясни.\nРеакции: cross and entrepreneur7\nАз не искам фирма, защото това за мен не е постоянна дейност. Няма как всеки месец да плащам данъци, осигуровки и тнт, а да правя продажба през 3-4 месеца за по 200-300$.\nИскам ако случайно успея да продам нещо и реализирам по-голям приход да си пусна данъчна декларация. Разходи не искам да ми се признават. Въпроса беше как ще ги докажа. Не съм продавал домейн и не съм ползвал Paypal за сега, затова може би не ми е ясно. Има ли основание на което постъпват парите в paypal, за да се докаже, че е от продажба ? Просто когато продавам чрез SEDO, Afternic и другите сайтове парите като постъпят в paypal не знам как се отразяват там. Просто като някакъв превод (ако е така няма как да докажеш, че си продал нещо и какво) или пише, че е някаква продажба и тнт. и за да докажеш доход трябва все пак да имаш някакво доказателство, а не просто да кажеш еми тези пари от paypal са от продажби. Например при продажба от еконт имаш бележка, ако даваш нещо под наем също си имаш документ и така за всяко нещо.\nПоследно редактирано: 4 Февруари 2020\nАми тогава сигурно има възможност да извадите продажбите си от сайта, в който продавате (в Амазон има такава възможност). Ако не се лъжа, продажбата на домейн, всъщност е продажба на услуга, което значи, че може и да се окаже, че трябва да се регистрирате по ДДС по чл. 97а\nЗдравей @entrepreneur7 интересна тема, и мен ме вълнува до известна степен.\nДали @dnc има някаква информация по въпроса?\nАз не съм на "ти" със службите в БГ .\nАз също очаквам неговото мнение\nЗа България нямам идея как е... В Англия например, PayPal-а ми е фирмен, отделно парите от седо, дан и тн ми идват във фирмената сметка и просто в края на годината си плащам корпоративен данък.\nНа няколко пъти мислех да си отварям фирми в БГ, но просто всички тия неразбираеми и увъртяни изисквания ме отказват.


Социални дейности - Община Брезник\nОбщина Брезник предлага две социални услуги от резидентен тип - Център за настаняване от семеен тип за пълнолетни лица с физически увреждания и Център за настаняване от семеен тип за пълнолетни лица с деменция.\nПредлагат се и общински социални услуги - Домашен социален патронаж и Детска млечна кухня.\n1. Извършва анализ на потребностите от социални услуги в общината и планира социалните услуги на общинско ниво;\n2. Провежда общинската политика в областта на социалните услуги в съответствие с решенията на общинския съвет;\n3. Организира, координира и контролира дейностите на социалните заведения, второстепенни разпоредители с бюджетни средства;\n4. Координира и разработва проекти в областта на социалните дейности;\n5. Координира и контролира изпълнението на дейностите в Социалната програма на Общината;\n6. Извършва проверки по постъпили молби, жалби, сигнали и предложения на граждани и доставчици на социални услуги и изготвя отговори по тях;\n7. Координира съвместната дейност на общината с благотворителни и други организации в областта на социалните дейности;\n8. Изготвя доклади и предложения до Общински съвет;\n9. Изготвя предложения до Общинския съвет за разкриване, закриване, промяна на капацитета на социалните услуги.\n10. Изготвя и взема участие в разработването на стратегически планове и програми за развитие на социалните услуги на местно и областно ниво;\n11. Осъществява партньорски взаимоотношения със специализираните звена на държавните институции на местно ниво, представители на бизнеса, българската православна църква и медиите за реализиране на социалните услуги на територията на общината;\n12. Организира и провежда конкурси за предоставяне управлението на социалните услуги на външни доставчици - неправителствени организации или български физически лица, регистрирани по Търговския закон, и юридически лица по Закона за юридическите лица с нестопанска цел;\n13. Осъществява контрол по спазването на критериите и стандартите за извършване на социални услуги, съгласно законоустановените норми на доставчиците на социални услуги на деца, възрастни и лица с увреждания, делегирани от държавата и местни дейности като изготвя протоколи и доклади;\n14. Подготвя и реализира проекти и програми в социалната сфера и сферата на заетостта;\n15. Работи по реализиране на приемната грижа;\n16. Съдейства на Националната комисия за създаване на местни комисии за борба с трафика на хора;\n17. Поддържа актуална информация за всички социални услуги, които се предоставят на територията на общината и я предоставят на Агенция социално подпомагане;\n18. Изработва предложение за годишен план за социалните услуги;\n19. Информира и консултира гражданите по различни проблеми и ги насочва за ползване на социални услуги;\n20. Извършва проверки по постъпили жалби, сигнали и предложения и отговаря на молби и жалби на граждани по поставени социални проблеми\n16.Осъществява връзка и координация с Комисията за защита от дискриминация и работи по тези въпроси в Община Брезник.\n17. Участва в екипи и комисии свързани с хуманитарни и благотворителни организации от страната и чужбина.\n18.Поддържа активни контакти с не правителствени организации за ползотворното сътрудничество и решаване па обществено значими проблеми;


Антон Хекимян се върна при гаджето си\n30 Ноември 2015, 12:09\nАнтон Хекимян се връща при гаджето си. Тв водещият е на път официално да предложи брак на приятелката си Василена, издават негови колеги, дочу HotArena.\nЖурналистът и репортерката са заедно от две години, но наскоро се разделиха. Според хора от обкръжението им, причина за това са натоварените им графици и малкото време, което имаха един за друг.\n„Той е много зает и става изключително рано сутрин. Работи цял ден, а след това си ляга рано. Василена пък работи в конкурентна медия, в предаването на Милен Цветков и почти им беше невъзможно да се видят“, разкриват техни познати, пише „България днес“.\nВъпреки това, в последно време водещият и приятелката му правят компромиси за връзката си и се стараят да намират повече време един за друг. Двамата бяха засечени на концерт на Лили Иванова в столичен клуб, а след това и на премиерата на филма на Мариус Куркински „Някой посети душата ми“, в НДК.\n„Взели са си поука и сега колкото и да им е трудно, намират време един за друг“, коментират близките им.\nХекимян дори я е запознал със семейството си, а те изключително много се радват, че той най-после си е намерил свястно момиче, с което да създаде семейство. Самият той не е далеч от мисълта за брак и обмисля скоро да купи диамантен пръстен.\n„Много съм романтичен, но рядко намирам време за жестове, покрай работата. Заетостта и на двама ни е много голяма и трудно успяваме да си отделим дори по няколко часа само за нас.\nА всяка жена иска да е на първо място в живота на мъжа, не да е след работата му. Надявам се да намерим баланс“, споделя журналистът.\nЛЪЖА ЛЪЖА ЛЪЖА!!! ТОЗИ Е ЧИСТ ПЕДЕРАСТ!!! ХОДИ ЗАЕДНО С ЛЮБОВНИКА СИ ПО КВАРТАЛНИ КАФЕНЕТА И СЛАДКАРНИЦИ, И СЕ НАТИСКАТ КАТО УЧЕНИЧКИ!!! АЙДЕ СТИГА ВЕЧЕ ПЕДЕРАСИ СА СЕ ПРАВИЛИ НА МЪЖЕ!!! В 21 ВЕК ЖИВЕЕМ И НИКОЙ НЕ ГО ИНТЕРЕСУВА С КОГО СПИ... АМА ТО ТАКА СА КОМПЛЕКСИРАНИТЕ СЕЛЯЦИ ПРИДОШЛИ В СОФИЯ С НЯКОЛКО ДРЕХИ ОТ ВТОРА УПОТРЕБА, НАТИКАНИ В НАЙЛОНОВИ ТОРБИЧКИ...


Епопея на забравените гробове в българската култура - Площад Славейков\nЕпопея на забравените гробове в българската култура\nГробът на Пенчо Славейков е разровен, а на Бешков - неоткриваем (снимки)\nЗа да види, че това е гробът на Илия Бешков, човек трябва да се наведе и да надникне под дивия трендафил. Снимка: Емил Л. Георгиев/Площад Славейков\nВяра СТОЯНОВА, Емил Л. ГЕОРГИЕВ\nи тоя гроб самотен де е.*\nИзкъртени бюстове, отнесени пластики, липсващи букви от надгробни плочи, тръни и битови отпадъци си съжителстват в един от най-самотните кътове на Централните софийски гробища. Повечето покойници тук вероятно нямат живи наследници – но това не е извинение най-големите имена в културата ни да тънат в бурени и забрава.\nВ един парцел – № 28, под огромните дървета едни до други лежат Петко и Пенчо Славейкови, Елин Пелин, Алеко Константинов, Ран Босилек, Димитър Димов, Димитър Талев, Николай Лилиев, Ламар… Всички те са потънали в последния си сън – но гробовете на някои от тях изглеждат ако не в добро, то поне в прилично състояние.\nГробовете на бащата и сина видимо не се почитат толкова много колкото скулптурната композиция на пейката на площад „Славейков“ – популярно място за снимки и понякога за оставяне на цветя. Покоят на Петко Славейков е подсигурен от ниска желязна ограда, но бурените тук имат човешки ръст, от които само отблизо се вижда кой е „обитателят“ – но на метър от него гробът на сина му Пенчо се забелязва отдалеч. Каменната колона с името му и годините си е на мястото, но разровената пръст наоколо е поне три пъти повече от необходимата за нормалните човешки размери. Липсва ограда и надгробна плоча, а каменният бордюр е начупен и разместен, като че ли отдолу лежи не Славейков-син, движил се приживе с бастун, а исполин, който се е опитал да разбута земята, да излезе от гроба си и да се махне оттам.\nРазровеният гроб на Пенчо Славейков. Снимка: Емил Л. Георгиев/Площад Славейков\nПодобна е атмосферата и с други на думи скъпи, но на практика изоставени покойници. Грижата за тях не се отличава много от тази, която държавата днес полага за съвременната култура.\nРазхождайки се край последните домове на мнозина, които сме изучавали в училище, и на други, чиито картини са красили учебниците ни, попадаме на надгробен камък, на който четем: „КО Ю Т Д Р В“ – и след известно гадаене се досещаме чий е. (А ако вие не се сещате: Петко Ю. Тодоров.)\nПаметната плоча на Елин Пелин очевидно е подновявана наскоро – но вече е по-наклонена от прочутата кула в Пиза. И все пак последното място за покой на Димитър Иванов Стоянов не е в потресаващо състояние, предвид гробовете наоколо. Трите плочи над гроба на Николай Лилиев сякаш са поразени от земетресение, което изобщо не е засегнало съседните гробове на Стоян Ц. Даскалов и Камен Калчев.\nПод загадъчните букви „КО Ю Т Д Р В“ почива Петко Ю. Тодоров. Снимка: Емил Л. Георгиев/Площад Славейков\nРазгръщайки храсталаците, се сдобиваме с немалко лепка и убождания. Но си струва жертвата – откриваме последните домове на личности, които сме имали за безсмъртни – но не смъртта, а забравата им е сторила по-голямо зло.\nСред най-срамните „находки“ в шубраците са гробовете на двама художници – Никола Танев и Илия Бешков. На първия изобщо няма име (но е останала снимката на художника), а върху мраморната плоча личат частично стихове на Лилиев, но имената на поета и художника са вече докопани от пълзящо растение.\nГробът и малкият паметник на Бешков са на практика невидими под многогодишния бръшлян, къпинак и тръни. Когато ги разчистваме, откриваме, че птицата на разноцветната мозайка е останала без глава… Добре, че издълбаните букви на името все още личат. Дори единственият сайт, който предлага информация за значими мъртъвци на територията на Софийските гробища, не споменава къде лежи Бешков.\nЗад бодливите храсти открихме Бешков. Снимка: Емил Л. Георгиев/Площад Славейков\nДа, той е. Снимка: Емил Л. Георгиев/Площад Славейков\nНаблизо са трите квадратни метра на Багряна, които добиха вид, след като бяха лишени от малко плевели – но плочата на поетесата все още носи белезите от счупване. Очевидно нещо липсва и от надгробната композиция на Павел Вежинов. Недалеч е Димитър Димов, имал „късмета“ да не го изваят от бронз, а да издълбаят името му в камък. Гробът на Талев се „радва“ на същата съдба. Името и на Ана Карима също се чете, защото не е от метал. И Иван Радоев е не много далеч от тях, и той… тоест гробът му, е добре.\nНиколай Осипович Масалитинов обаче тъне в бурени – и все пак има „щастието“ името му все още да стои на плочата, а тя все още не е превзета от пълзящите „хищници“. „Съседи“ са му Стилиян Чилингиров и Ламар, които засега са далеч от гъсталака.\nВ друг известен парцел – 44 – лежат още великани на българската култура: Панчо Владигеров, Петко Стайнов, Стоян Михайловски, Кръстю Сарафов, Апостол Карамитев, Григор Вачков… Но те „дишат“ значително по-лесно, не са така задушени от бурените. Може би ги гледат по-добре потомците – но и тук се намират анонимни гробове с изтръгнати букви…\nОбещание, което наследниците на неизвестно кого не са изпълнили. Снимка: Емил Л. Георгиев/Площад Славейков\nПлочите на мнозина покойници освен епитафии съдържат и професиите им: писател, композитор, актьор… когато не са толкова известни. Но има и личности, останали в паметта на обществото само с имената си – не и с предмета на своята популярност навремето. Попадаме например на Светослав Обретенов и се напъваме да си спомним поне едно негово произведение… освен конкурса на негово име. Онези, които могат да четат ноти, може би ще се досетят, ако разчетат мелодията, изсечена в камъка.\nПри всичкото споделяне на цитати на български творци в социалните мрежи и нарастващия интерес към писането и четенето, очакването бе, че ще се намерят повече желаещи да се включат в кампанията „Осинови герой“, за да поддържат гробовете на литературните си идоли. Но джунглата в Централните софийски гробища говори друго. Във Фейсбук сме толкова силни и дръзки…\nВижте още: ОСИНОВЯВАНЕ НА МЪРТВИТЕ НИ ГЕРОИ\nМеждувременно, когато някой от починалите ни видни културни дейци няма живи наследници и щом от съответния творчески съюз също не намират за нужно да полагат грижи, не трябва ли да очакваме поне Министерството на културата да отдели някакви минимални средства за поддържането на тези гробове? В тази дейност биха могли да се включат и съответните учебни заведения. В София, освен Съюз на българските художници, който обсъжда дали да направи министър-председателя почетен член, има Художествена гимназия, Художествена академия… Да не говорим, че има и поне един писателски съюз.\nВижте още: КОГАТО И СМЪРТТА НЕ Е СПАСЕНИЕ\nРазбира се, почитта към мъртвите и местата, където почиват, е един от белезите на цивилизацията. Но след като 45 години нашият народ бе принуждаван да се кланя на мумия, изложена в гробница в центъра на столицата (по волята на друга държава, в която се кланяха на два трупа в центъра на Москва) можем ако не да оправдаем, то поне да разберем, състоянието на Софийските гробища.\nДа се разходим там, накъдето всички сме се запътили:\nГробът на Петко Славейков заварихме обрасъл с бурени. Снимка: Емил Л. Георгиев/Площад Славейков\nМястото за вечен покой на Петко Славейков е вече по-приветливо. Снимка: Емил Л. Георгиев/Площад Славейков\nГробът на Алеко Константинов е сред малкото в добро състояние. Снимка: Емил Л. Георгиев/Площад Славейков\nПаметната плоча на Талев също е безупречна. Снимка: Емил Л. Георгиев/Площад Славейков\nАко не познавате лицето и подписа на Никола Танев, няма как да разберете кой почива тук. Снимка: Емил Л. Георгиев/Площад Славейков\nПосвещението от Лилиев на Танев също не може да бъде разчетено без изчистване на плочата. Снимка: Емил Л. Георгиев/Площад Славейков\nЛилиев като че ли се е размърдал в гроба и е разместил плочите му. Снимка: Емил Л. Георгиев/Площад Славейков\nНа гроба на Павел Вежинов видимо нещо не е така, както е замислено. Снимка: Емил Л. Георгиев/Площад Славейков\nПлочата на Багряна е с белези от счупване. Снимка: Емил Л. Георгиев/Площад Славейков\nИззад гроба на литературоведа проф. Балабанов „наднича“ плочата на Елин Пелин. Снимка: Емил Л. Георгиев/Площад Славейков\nПодновена, но наклонена е плочата на Елин Пелин. Снимка: Емил Л. Георгиев/Площад Славейков\nГробът на Ст. Ц. Даскалов е безупречен… може би защото наскоро над него е положен друг покойник, негов роднина. Снимка: Емил Л. Георгиев/Площад Славейков\nТабелката на парцел 44 е отбелязана с шнола. Снимка: Емил Л. Георгиев/Площад Славейков\nМного от покойниците са оставени само на своите каменни ангели. Снимка: Емил Л. Георгиев/Площад Славейков\n* Пенчо Славейков, „Сън за щастие“


Водопадът Анхел - Angel Falls - Нямам идея\nТези дни видях в един сайт снимки на водопада Анхел във Венецуела.\nНай –високият в света! Гледката е изключителна! Самите снимки бяха много сполучливи но, не издържах и потърсих и видео.\nОще по-впечатляващо е! Само не ми хареса това, че тези мързеливи латиноамериканци не са се сетили едни хотел поне да боднат до водопада. Толкова свободно място и никаква следа от човешката дейност. Трябва да дойдат някога на нашето Черноморие, да ги понаучим как се привличат туристи.\nГледах, гледах и ми се прииска да го видя на живо.\nРазрових допълнително и си направих сметката, колко ще ми струва такова удоволствие. Сумата малко ме стресна, но ако си позашия джобовете за една година и взема малко заем ще мога да се насладя на чудото.\nЩе го посетя разбира се, ако дотогава лудият президент на Боливарска република Венецуела не затвори напълно страната.\nОчевидно е взел за идеал близката Куба. Защото историята е позната и след национализацията следва затваряне на страната към външния свят и прочистване на неудобните. Накрая идват американците, а те не си поплюват. Щом в Ирак успяха почти да унищожат древен Вавилон, какво ли ще се случи на водопада. Наистина после дават пари за реставрации, но не мога да си представя как ще се направи отново това природно чудо.\nДори и да събера парите ще трябва да внимавам при посещението си. Въпреки, че съм си чист пролетарий идвам от страна на „злото” в, която вече започна „първата капиталистическа криза „.\nЧист идеологически диверсант! Пък ако Чавес вземе да прочете и някои от постингите ми в блога, със сигурност ще падна от хеликоптера кръжащ над водопада. Това си е традиция в тази част на света.\nРеших засега да се задоволя с видеото и пак се загледах.\nКато истински българин обаче, спомняйки си Алеко пред един друг водопад се замислих, каква е ползата от тази красота. Падащата вода генерира огромна енергия, но ние не я използваме.\nСтоим и и се дзверим.\nСамо, че аз не спрях дотам. Веднага направих друга асоциация.\nВ България от месеци тече едно безотговорно прахосване на обществена енергия и това се приема за нормално. Има масово недоволство от пътя по, който се води това страната. Хората показаха, че не са бездушни индивиди и макар ,че има още кусури гражданското общество съществува, не само в Интернет.\nСега е ред на политиците.\nНека кажат каква алтернатива предлагат!\nОмръзна ми да се говори колко са лоши управляващите.\nТова го знае всяко хлапе! Не само го знае, а и го казва!\nИскам да се каже нещо ново.\nПо-добър живот – КАК?\nСтабилна енергетика и промишленост – КАК?\nВисоки доходи и ниски данъци – КАК?\nОграничаване на престъпността и нормално правосъдие – КАК?\nСъвременно здравеопазване – КАК?\nЗащита на селското стопанство – КАК?\nЗапазване на природата – КАК?\nМорал в политиката – КАК?\nТова трябва да се каже и то не на площадите, не по телевизията, не и по сайтовете, а там където хората живеят и работят. Другото е един водопад от думи, който от утре продължава и ще продължава, докато протестиращите се уморят.\nНе искам след изборите пак да се обвиняват хората, че не са гласували или са продали гласовете си. Българите сме практични хора.\nНякой имал бол пари – дал!\nНякой имал добра програма за промяна на държавата – дал!\nКаквото ни се предложили, това ще вземем!\nНакрая все пак искам да ви покажа водопада. Догодина по това време се надявам да го посетя.\nАко не него поне Райското пръскало или Боянския водопад. Има какво да се види и в България!


Мадарският конник - Страница 4 - ТИ СИ ТОВА ◦◦◦ Tat Tvam Asi ◦◦◦ Thou Art That\nНепрочетено мнение от men » 18 фев 2009, 13:10\nМай този полукръг, ще се окаже ключа към разгадаване\nтайната на Мадарския конник!\nНепрочетено мнение от Миротворец » 18 фев 2009, 13:44\nТози полукръг не знам защо, но ми прилича на "V" от ипсилона на Розетата...\nА това „V” отгоре върху втората линия означавало връзката на Бога със Силата. Чрез нея Богът управлявал живота на хората по цялата Земя.\nНепрочетено мнение от sum » 18 фев 2009, 18:11\nНе мисля, че това "V" от Розетата има нещо общо полукръга… Времевият период, когато са правени Розетата и конника е огромен. Това са хиляди години разлика. За мен със сигурност древното знание /на Премъдрите/ през епохите е било пречупвано през много хорски призми. Така се е получило изкривяване във времето на основното знание, дадено от тях. Вземи само примера с Кибела. Навсякъде се пише, че това е малоазийска богиня. Тук там се споменава, че тя е привнесена от фригите /около 1500 г.пр.н.е./. Да, ама те пък преди това са живеели на балканите… /ама кой е обръщал внимание на това?!/.\nИзведнъж след фригите, Кибела изчезва и се появяват всички останали така наречени богини-майки /Рея, Гея и т.н./. И понеже има запазени ритуали и документи за евнусите, и тяхното служене пред Великата богиня майка..., и опала-а изведнъж някои умни хора решават, че това важи и за Кибела. Оттам и митовете, че изяла шишарките на сина си и т.н. УЖАС!!!\nВ днешно време, когато прочетеш за Кибела, виждаш, че навсякъде я описват като малоазийска богиня. Дрън-дрън! Нито има нещо общо с Мала Азия нито е Велика майка… още по-малко пък Богиня!..\nПонеже стана въпрос за Баал/?/ аз мисля, че вече е време да уточня кой е той?\nНе знам дали сте се сетили, но понятия като Бог, Господ, Майка богиня, божества, духове и т.н. не са били употребявани през времето на Премъдрите /9-8000 г.пр.н.е./. Това са съвременни определения, които са наложени от хора, живеещи през периода 3000-2500 г.пр.н.е. От тогава масово се използва тази дума – Бог. Малко по-късно се „ражда” и другата дума – Господ.\nВ книгите си наричам тази Сила Велик Свидетел, но по времето на Премъдрите тази Сила се я наричали Кибела!!!\n…Нека се върнем на Мадарския конник… Какво е Полукръгът над орела?..\nИскам да видите едни снимки правени от мен и мои приятели. Първите две са от Татул.\nА тези двете снимки са от Белинташ.\nУчените датират Татул около 6-5000 г.пр.н.е. Мисля си, че ако смъкнат с още 1500 години няма да сгрешат… Но няма да се заяждаме за някакви си 1500 години, я…\nРазгледайте добре тези кръгове…\nПоследна промяна от Anonymous на 11 мар 2009, 21:55, променено общо 1 път.\nНепрочетено мнение от Saint Denis » 18 фев 2009, 18:45\nКакво е Полукръгът над орела?..\nТемата и мен ме вълнува силно и искам да помогна с каквото се сещам:\nОрелът е символ на властта (освен острото зрение), полукръга на небето, т.е. небесното господство би следвало да значи символа. А иначе в българската митология орелът е символ на Тангра, което подсказва, че полукръг над ореол е точно върховния бог на древните българи - Тангра. Така го тълкувам.\nНепрочетено мнение от ntsk » 18 фев 2009, 19:50\nУникално, sum! Просто онемях...\nТангра е по-скоро Космическия Разум, който свързваме с Небесната костенурка - средния пласт от Крешака.\nАз като ги гледам тези полусфери /полукръгове/, които ни показва sum, освен че ми приличат на места за сядане, другото за което се сещам е... вдлъбнато огледало...\nДругото е купа...паница...\nИначе определено полукръгът над Мадарския конник /Кибела/ има нещо общо с връзката на Господ/Баал/ със своята Сила. Или пък може би наподобява на мястото откъдето влиза тази сила в Човека...\nНепрочетено мнение от Миротворец » 18 фев 2009, 20:03\nntsk написа: Иначе определено полукръгът над Мадарския конник /Кибела/ има нещо общо с връзката на Господ/Баал/ със своята Сила. Или пък може би наподобява на мястото откъдето влиза тази сила в Човека...\nАз това имах предвид, когато дадох за пример "V" от Розетата.\nНепрочетено мнение от time » 19 фев 2009, 09:45\nИ според мен вдлъбнатините на снимките действително приличат на купи.\nБи трябвало да е мястото, където са палели огън.\nА огъня можем да свържем с акростиха на sum за Господ.\nПолусферата над Мадарския конник би могла да изобразява такава купа.\nНепрочетено мнение от Saint Denis » 19 фев 2009, 14:30\nПо-стара снимка, на която са се виждали надписите около релефа. Сигурна съм, че има снимки с още по-добро качество из архивите. Не знам колко пъти е правена реставрация на релефа, но според мен доста е изменен.\nНадписа се намира върху мраморна колона с диаметър 0.47м. и запазена височина 0.78м. Горната и долната част от колоната са отчупени.\n8). Надпис от Мадара. Той е твърде кратък, съставен от два знака, от салтомаяцки тип. Първият е „у” в съчетание с „и”, а вторият е „т”. „У” е производно на арамейското „е” (айн) , „и” е от „естрангело”, а „т” – арамеската буква - „таф”. Получава се думата „уит” явно свързана с осетинското ud – дух, според В.Абаев сарматската (аланска) протоформа е била od – дух, душа.\nИ нещо, което намерих - http://bulgaria.actualno.com/news_221035.html И в Афганистан открит конник с име Мадара\nНепрочетено мнение от time » 19 фев 2009, 14:40\nSum, за БЛаал и КиБЛаал направо е страхотно!!!\nИзображението на Кибела ( КиБЛаал) в сегашния си вид, от времето на Премъдрите ли е, или се е появило по-късно?\nНепрочетено мнение от sum » 19 фев 2009, 16:13\nНе, не е от времето на Премъдрите. Мадарският конник е правен в периода около 5500-5300 г.пр.н.е.. Но е правен, за да се запази Познанието на Премъдрите. По това време хората са започнали да се разселват от Балканите по света.\nSaint Denis, мен винаги ме е изумявал факта, че от една намерена дума /тангра или танггра/ някои хора в миналото са решили, че това е богът на българите. След това са приобщили този знак /IYI/ към него и ето ти я историята.\nТук във форума само преди два дена men намери информация от двама различни изследователи как всъщност е изглеждат знакът на Тангра.\nЛично аз бях много изненадан, защото за първи път видях реалния знак на Тангра. Можеш да го видиш в последния пост на тази страницата:\nПоследна промяна от Anonymous на 11 мар 2009, 21:56, променено общо 1 път.


Състояния на материята — ПорталУики\nКазано е в Битието: „И създаде Бог човека по образ и подобие свое." Вие гледате човека и намирате, че той не представя истинско подобие на Бога. Тогава представете си мислено идеален човешки образ и приемете, че той е подобие на Бога. Ако нарисувате на черната дъска един ромб, истински ли е той? – Не, тази фигура е подобие на ромба. Ромбът има четири ъгъла, от\nкоито два по два срещуположните са равни помежду си. Например, ъгълът А е равен на ъгъла В. Този ромб (фиг. 1) може да се разложи така, че върховете на ъглите А и В да са поставени на една плос-кост. Тогава тия ъгли ще представят два планински върха. Правата АВ представя един от диагоналите на ромба, който не се вижда. Тази фигура е перспективна представа на ромба. За да си представим ромба в това положение, ние приемаме, че страните му са\nв движение. Между двата върха се образува долина. При движението на страните на ромба се вижда как функционират силите в живата природа. Едни от тия сили са възхо-дящи, а други – низходящи. Долината представя лошите условия на живота.\nТова върши природата всеки ден с човека. За недоволния тя обръща рая надолу, поставя ангел да пази пред вратата и казва: ,,Раят не е място за недоволни. Той е място за доволни, за смирени хора.” Казвате:,,Кой остана в рая след изгонването на Адам и Ева?” – В рая останаха послушните синове и дъщери на Бога. Адам и Ева, синът и дъщерята на първия Адам, не послушаха Бога и затова ги изпъдиха от рая да отидат в света, там да се плодят и размножават. Има надежда един ден и те да се върнат отново в рая. Всички съвременни хора са непослушните синове и дъщери на първия Адам. Това не значи, че първият Адам е бил грешен. Той бил добър и праведен човек, но синовете и дъщерите му и досега са извън рая за непо-слушанието си към Бога. Тяхното непослу-шание се проявява в това, че ядат плодове от забрененото дърво. Малко непослушание е това, но повдига голям въпрос. И днес виждате как майката взема пръчицата, потупва детето си, че без разрешение късало плодове в градината. Като го натупа добре, изпъди го навън.\nСледователно когато видите някаква неправилност в Школата, че някой се е отклонил от правия път, т. е. изкривил малко пътя си, не питайте защо става това, не хвърляйте камъни върху него, да увеличавате спънките му, но помагайте му по някакъв начин да се почувства като в свой дом, между близки, които се интересуват от неговото положение. Не му ли помогнете вие, отвън ще дойдат хора да му помогнат, но те ще го изопачат, ще го използуват за свои лични цели. Много противници на Божественото учение чакат вън от Школата, да пипнат някоя жертва в ръката си, да спечелят нещо от нея. Не е лесно да станеш жертва на някого. Това значи, да попаднеш в ръце на хора, които ще те ограбят. – Какво ще ограбят?–Ще ограбят сърцето ти, ума ти, ще поробят душата ти и ще те изхвърлят на пътя като парцал. И след големи страдания най-после тази жертва ще се върне в пътя, който носи живот, светлина и свобода. Божественото учение обаче няма жертви и не иска жертви. Там има само служители. Казано е в Писанието: ,, Няма човек в света, който да е оставил майка и баща заради мене, да не е получил стократно." Не е имало случай в аналите на човечеството да служи човек на Бога и да не му се е въздало стократно. Обаче служи ли на човека, не е било случай да не му се отнеме стократно. От човека зависи кой път да избере и като избере един или друг път, как да използува благата, които му се дават.\nСега мислете върху всичко, което гово-рих тази вечер. Вие ще го разберете по вашему, но ако го разберете по вашему, и мене ще разберете. Ако не го разберете по вашему, и мене няма да разберете. Не се стремете да разбирате и да решавате въпросите като мене. Никой не знае как аз решавам въпросите. Както и да ги решавам, аз работя съобразно своите решения. Преди да дойде до известни решения, човек се нуждае от опитности. Тези опитности ще го убедят в нещата и той ще вземе правилно решение по даден въпрос.\nТова е една от положителните опитности, от които вярата на човека укрепва. Тази вяра побеждава мъчнотиите и страданията в света. Вяра е нужна на всички хора днес, защото те минават през дъното на ада. Герои трябва да бъдете! Ако не сте герои, големи колебания, големи падания ще преживеете. – Ама кое е правото учение?\n–\tНе е важно да знаете кое е правото учение. Когато слънцето изгрява, кое е по-важно за вас: да се ползвате от слънчевата светлина и топлина, или да знаете колко трептения прави светлината в една секунда? Когато отваряте Свещената книга, кое е по-важно да знаете: какво е писано в тази книга и как може да се приложи, или от колко страници е тази книга и колко автори са я писали? За човека е важно първо да познава себе си, своя живот, а после да познава авторите, които са работили върху него. Щом познава себе си, той ще познава и авторите, които са работили върху него. Ако запитате някой от съвременните учени кога и как е създадено неговото сърце, той нищо не може да каже. Защо? – Защото не познава себе си. Псалмопевецът е казал: „Бог е работил преди да съм се родил, преди създаването на света."\nВзето от „http://www.beinsadouno.com/wiki/index.php?title=Състояния_на_материята&oldid=30005“.


Бачковски манастир - Чудотворна икона на Св. Богородица - bachkovskimanastir.com\nЧУДЕСАТА НА СВ.БОГОРОДИЦА\nОсобен център на манастирския духовен живот е поклонението и почитта към Бачковската чудотворна икона на Пресвета Богородица. Иконата е на територията на манастира най-вероятно от времето на неговото основаване и винаги е оставала център на вниманието на монаси, вярващи и посетители. Не секва потокът от поклонници, които идват да получат благословията на чудотворния образ, споделят болката си и измолят защитата му. Самото разположение на св.икона е по волята на изобразената Божия майка и е свързано със скриването и намирането й. А именно, по време на трудните начални години на турското господство, иконата е била скрита в местността Клувията, където е намерена отново в началото на ХVІІв. и донесена в манастира. За почуда на монасите, тя изчезнала и отново била намерена на същото място в планината и върната. Това се повторило на два пъти, докато един от братята в манастира не получил в съня си заръката на св.Богородица, образът й да бъде изложен в съборната църква на манастира, вдясно от централната врата, в отделен иконостас, с три стъпала пред него, за да посреща всеки нуждаещ се и за да бъде винаги в храма.\nИзображението на Божията майка е от типа „умиление”, облечено в сребърни и златни обкови. Все още частичните проучвания върху живописта й, сочат като най-вероятна датировка ХІв. или края му. Отстрани на образа на св.Богородица, може да се разчете надписът „влахерниотиса”, което говори, че тя повтаря живописния тип или пък е копие на прочутата Влахернска св.Богородица – покровителка на Константинопол. Бидейки покровител на града срещу различните врагове и военни набези, не би било учудващо, ако основателят Григорий Бакуриани, сам воин, е поискал и централната икона в основания от него манастир да възпроизвежда споменатия първообраз. Макар и потъмнял образът на св.Дева е достатъчно различим, за да видим безрезервната посветеност и любов в склонението на майчиното лице към Боговъплатения „Син Человечески”.\nДвете полета отстрани на фигурите са покрити от по-стария сребърно-позлатен обков, подарен в 1311г. от двама братя монаси в Обителта през ХІVв. – Атанасий и Окропир. Върху него е изчукана надпис на старогрузински език, който гласи:\n„Обкована бе тази икона на Пресветата царица наша Богородица в Петрицион (Бачково-С.П.), от двамата родни братя таойци, синовете на Игнатий – наставниците Атанасий и Окропир за 125 перпера заедно със сребърната лампада пред иконата в царстването в Гърция(Византия – С.П.) на благочестивите царе Андроник, Михаил и Андроник Палеолози, а в Грузия – на Константин и Димитрий Багратиди, в лето от началото на (света) по гръцки 6819, а по грузински 6915.\nСвета Богородице, приеми в жертва този малък техен дар и прости им и бъди им ходатай и на родителите им в деня на съда пред твоя Син и Бог наш. Амин, амин да бъде, амин.\nВероятно от същото време, ако не и по-стара, е увенчаващата главата на Божията майка сребърно-позлатена ажурна диадема, покрита по-късно, в началото на ХІХв., от масивен сребърен нимб с надпис в средата „Петко Хаджи и Добра 1819г.” Прието е, че същите са дарители на релефната сребърна ризница, покриваща сега изцяло телата на Иисус и майка му. Преданието ни казва, че Петко Хаджи е подарил сребърния обков в знак на благодарност за излечението на дъщеря му пред иконата. Ризницата е забележително постижение на златарското изкуство на епохата, предава изразително драперията на одеждите и поривът на телата едно към друго.\nСВИДЕТЕЛСТВО НА ДЯКОН МИХАИЛ\nЙеродякон Михаил страдаше от известно душевно разстройство, но това не го спираше да изпълнява задълженията си в храма. Веднъж през месец ноември 1997г. по време на богослужение, когато се чете шестопсалмието, седейки на обичайното си място недалеч от Чудотворната икона на св.Богородица, с дясната си страна е бил обърнат към нея, изведнъж почувствал дясната му страна да се облива в благодатни тръпки от главата до стъпалото. Обърнал се към иконата на св.Майка и прошепнал: „Майчице, Богородице, благодаря ти, благодаря ти, благодаря ти!” Отново за втори път почувствал същите благодатни тръпки на дясната страна на тялото си. След случилото се се почувствал значително по-добре психически.\nТри месеца по-късно, отново по време на богослужение, когато се изпълнява евхаристийният канон и се пее:”Тебе поем”, дякон Михаил стоял със свещника в преклонение пред царската икона на Иисус Христос на иконостаса. С духовните си очи вижда под купола на църквата сноп искрящи лъчи. Виждайки това казва в сърцето си:”Господи имам нужда от Теб, слез над мене!”, тогава снопът се спуснал искрящ над него и той усетил с цялото си тяло благодатни тръпки по-силни от първите, получени пред иконата на св.Богородица. След чудото дякон Михаил се почувствал още по-добре душевно, върнал се здравият и нормален сън и всякакви лоши мисли, които го спохождали преди, престанали.\nОтец Михаил продължава и до днес во добро здраве да изпълнява дяконското си служение в св.Бачковска обител.\nДРУГ СЛУЧАЙ С ДЯКОН МИХАИЛ – ИЗЛЕКУВАНЕ НА РАКОВО БОЛНА\nВ началото на 80-те години на ХХв., докато о.Михаил си стоял пред манастира, към него се приближили две жени, едната известната леля Олга от Асеновград, а втората жена, доста по-млада, се казвала Маруда. Жените споделили, че Маруда има рак на носа и го помолили да отиде с тях до Клувиата, за да се помолят всички заедно за излечението на й. Когато стигнали местността, се изкачили до малката пещера, където иконата е била намерена, събрали се с известна трудност в тясното пространство и започнали да се молят. Всеки се молил в сърцето си, дяконът мълвил:”Майчице, Богородице, не допускай децата й да останат сирачета!” След няколко минути в молитва, Маруда усетила, че силата на изцелението идва от страната на дякон Михаил. След като се върнали, а били на Клувията преди обяд, Маруда се отправила за Пловдив, където трябвало да я изследват окончателно и насрочат датата за операция за отстраняване на тумора. При изследването лекарите останали учудени, че няма не само тумор, но и установените по-рано негови разсейки. Медиците, удивени, попитали какво е правила или лекувал ли се е с нещо, на което щастливата майка отговорила, че единствено се е помолила на св.Богородицана мястото на намирането на Чудотворната й Бачковска икона.\nИСТОРИЯТА НА БАБА ЕЛЕНА(ПОПОВА)\nВ следствие на тежко заболяване Елена Попова е приета за мъртва и тялото й е свалено в моргата на Смолянската болница, откъдето дъщеря й Росица, отива да го вземе за погребение. Докато се суети около него в моргата, забелязва че палецът на ръката на майка й трепва, извиква веднага медицинския персонал и майка й е върната към живот. След възстановяването си, Елена Попова отива в Бачковския манастир, среща се с игумена му, Филарет, по-късно Видински митрополит, и споделя, че по времето когато е била приета за мъртва, е видяла сън, в който е била в двора на манастира и там, върху зелена морава, е видяла бяло агне и че тълкува съня си като отправено към нея желание да посвети труда си на Бачковската обител. Игуменът приема молбата й и баба Елена, както започват да я наричат, остава до смъртта си в манастира, работейки дълго като игуменарчик, а след като изнемощява е оставена да пребивава. Към края на живота си, баба Елена прие монашество под името Евдокия, както се и упокои. Погребана е в манастирското гробище.\nС нейното пребиваване е свързано и друга интересна история. Отново в съня си, баба Елена вижда Йоан Кръстител много окалян и изпоцапан. Приела, че видението е заради параклис посветен на светеца, в околностите на манастира, който бил изоставен и превърнат в обор от мастните селяни. Решена да поправи положението, баба Елена собственоръчно изгонва животните от параклиса и забранява на селяните да го ползват повече то подобен начин. След това със съпруга си и за тяхна сметка, го почистват и възстановяват напълно, според думите на Предтечата Господен казани й в съня й: „Мръсен съм, трябва да ме почистиш!”


Против влага и просмукване продукти за възстановяване\nВъзстановяване и подсилване (бетон, дърво, желязо) /\nPava Resine предлага две различни технически решения според вида интервенции:\n1. Системи за повърхностно приложение чрез създаване на бариери за водните пари:\nTrico Bar Pava: трикомпонентен, водноемулсионен продукт, специализиран за мокри повърхности.\nTrico VKF Pava: трикомпонентен, водноемулсионен продукт, специализиран за мокри повърхности, за реализиране на дебели слоеве.\n2. Импрегниращи системи за нанасяне в дълбочина:\n2.1 Инжектиране под налягане.\n2.2 Бавна дифузия и/или разливане.\nPavarel: Импрегниращ, водоотблъскващ продукт, който представлява пречка за трайното проникване на дъждовна вода и предотвратява капещите стени, без да се пречи на "дишането" на обработените повърхности.\nPavarel Eco 64: Прозрачен, еднокомпонентен продукт с ниско въздействие върху околната среда. Импрегниращ, водоотблъскващ продукт, който представлява пречка за трайното проникване на дъждовна вода и предотвратява капещите стени, без да се пречи на "дишането" на обработените повърхности.\n- Много бързо изсъхване.\n- След няколко часа от прилагането се появява ефектът на перлената капка (водоотблъскване).\n- Устойчивост на стареене: замразяване/размразяване, U.V. и др.\n- Позволява покриване с боя на водна основа от винил-акрил.\nPavarel H2O: Импрегниращ, водоотблъскващ продукт, който представлява пречка за трайното проникване на дъждовна вода и предотвратява капещите стени, без да се пречи на "дишането" на обработените повърхности.\nPavaseal W: Двукомпонентен, бързоразтеглящ се продукт, силно реактивен в присъствието на влага.


The Bluebeards RevengeCuban Gold Soapтвърд сапун за мъже 175 гр.\nThe Bluebeards RevengeFragrances & Body Spraysрол- он против изпотяване 50 мл.\nThe Bluebeards RevengeBig Blue Bar of Soap for Blokesтвърд сапун за мъже 175 гр.\nThe Bluebeards RevengeClassic Ice Soapтвърд сапун за мъже 175 гр.\nThe Bluebeards RevengeFragrances & Body Spraysрол-он 50 мл.\nThe Bluebeards RevengeHair & Bodyдуш гел 250 мл.


Ромите в Гърмен празнуват спирането на акция „Багер“ – Труд\nНа 24 април 2019 да почерпят\nЕлена Йончева: Моят свекър е управител на къщите, но преди да познавам това семейство, така че това е абсурдно\nКитай демонстрира военноморска мощ\tПоказа за пръв път най-новия си ескадрен миноносец\nВижте най-големите лафове на Емо Чолаков\tДългогодишният водещ на БТВ напуска ефира на телевизията\nДоналд Туск и Ангела Меркел разговаряха по телефона с Володимир Зеленски\nМехмет Акиф Алакурт ядоса турските жени\nБизнесът срещу саботажа на зимния туризъм\tНе можем да очакваме хората да се върнат след 4 часа чакане на лифта, категоричен е зам.-председателят на КРИБ проф. Николай Вълканов\nВижте акцентите в броя на вестник „Труд“ в сряда, 24 април 2019\n„Хемус” задминава Плевен след 3 години (обзор)\nСантра стана телевизионна водеща\nВелико Търново домакинства националната дискусия „Общини БГ 2030“\nВалентин Николов: В близко време ще бъдат прекратени договорите с американските централи в „Марица-изток“\nРодител 1 и 2 в бланките за забавачка в София (обзор)\tПолетата бяха променени отново на “майка” и “баща”\nЛютви Местан трябва да внесе гаранция от 10 000 лева до 25 април\nГЕРБ отстъпиха за адвокатските доноси\nРомите в Гърмен празнуват спирането на акция „Багер“\n13.07.2015 • 17:36\nРомите в Гърмен празнуват, музика от ранна утрин озвучава махалата в чест на прекратената акция „Багер“. Те са инсталирали една мощна тонколона на покрив на къща и доволни,че са спасили домовете си, танцуват и се прегръщат.\nВ същото време гърменци стягат пореден протест.\nВ понеделник по план ДНСК трябваше да разруши още две незаконни къщи в махалата, а до края на юли месец още 20 постройки. Писмо на Европейския съд за правата на човека спря изпълнението.\n„Не може за един месец да се самосезират Европейският съд, Българският хелзинкски комитет, а 15 години никой не се самосезира, че тук има незаконни постройки, че има нарушаване на чл. 323 А от Наказателния кодекс и никой не взема наказателни мерки. Аз ромите не ги обвинявам. Не съм срещу ромите, а срещу беззаконието в държавата“, коментира създалата се патова ситуация Иван Байрактаров,председател на инициативният комитет на протестиращите в Гърмен.\nРомите са решили и да заведат дела срещу общината, която им е издала декларации за търпимост и с това ги е подвела, че ще им бъдат узаконени къщите. По този казус прокуратурата се самосезира и в момента проверява кой и какво точно е правел в общината и дали има изготвяни документи с невярно съдържание. Проверката още не е приключила.\nКметицата на Гърмен Минка Капитанова продължава да обяснява, че няма къде да осигури подслон на ромите и настоява държавата да помогне за решаване на проблема с 124-те незаконни къщи в гетото.\nВ същото време стана ясно, че всички роми ще имат право на глас на предстоящите местни избори.\nВ кметството те имат регистрация, която по документи се казва „Извън регулация“ -тоест поляната на разклона за Ковачевица с незаконните къщи.\n24.04.2019 • 00:01\nТрудово-правна консултация на "Труд" Трябва ли работодателят да освободи служител с право на пенсия\n23.04.2019 • 10:25\nСп. „Варайъти“: Българин е купил имение в Бевърли Хилс за 35 млн. долара (СНИМКИ)\n23.04.2019 • 07:33\nНенужното образование\tВ училище насилват децата да зурбят непотребни формули по химия, математика и физика, но не и как да посрещнат живота\n23.04.2019 • 07:00\nКаква е разликата между хиена и тъща?\n23.04.2019 • 09:00\nВъпреки че смъкнал 20 млн. долара от цената по обява Българинът с имение в Бевърли Хилс го купил за 24 млн. долара повече отколкото предишния собственик\n23.04.2019 • 13:34\nПутин и германците\tИстория на взаимното разочарование\n23.04.2019 • 22:02\n„Лихварите“ от „Капитал“\tЕлементарните обяснения на Иво Прокопиев и Теодор Захов този път няма да им свършат работа\n23.04.2019 • 15:30\nПедагожка спасява “трудни” деца в Кубрат\tЗад противообществените прояви често стои детски протест\n23.04.2019 • 09:26


СТИМУЛАТОРИ НА РАСТЕЖНИЯ ХОРМОН - STREET SPORT POWER EFFECT | ХРАНИТЕЛНИ ДОБАВКИ\n180 ТАБЛЕТКИ 47.60 лв\nПромо цена - 42.00 лв\nGH Max съдържа клинично доказано съотношение на аргинин към орнитин.Universal GH Max работи благодарение на отбраната смес от GH стимулатор на секрециите, витамини, растителни стероли, Борон и други вещества.\nКакво представлява хормона на растежа (GH)\nЕдин от най-мощните хормони, хормонът на растежа или соматотропинът е пептиден хормон (група от 191 аминокиселини, свързани заедно в специфична последователност, освободени от вътрешната хипофизна жлеза). Неговите анаболни и антикатаболни ефекти вклкючват увеличено задържане на азот, увеличен синтез на протеини и намален протеинов катаболизъм.\nХормонът на растежа може дори да спомогне за загубата на тегло, чрез липолиза и чрез увеличаване на производството на енергия включвайки в употреба мазнините.\nНачин на употреба: Вземете шест таблетки дневно на празен стомах. Вземете 4 таблетки преди тренировка и други 2 таблетки непосредствено преди лягане. В дните, когато не тренирате, Вземете 2 таблетки сутринта, 2 следобяд и други 2 преди лягане.\n120 КАПСУЛИ 50.00 лв\nDiabolica е специален комплекс от 7 съставки\nПродуктът на Scitec включва HMB, бета екдистерон, незаменими аминокиселини, растителни екстракти и витамин B6! Тази силна формула допринася за оптимизиране на хормоналната дейност, протеиновия метаболизъм и производството на енергия в тялото.\nЕфекти от приема на Diabolica\nФормулата спомага за регулирането на хормоналната дейност, за нормален протеинов и гликогенен метаболизъм.\nНамаля умората и влия е за нормалното функциониране на имунната и нервната система.\nНачин на употреба: 2 капсули сутрин, 2 капсули вечер по време на хранене.\n90 КАПСУЛИ 64.40 лв\nПромо цена - 57.00 лв\nПредназначение на PowerFULL\nПродуктът PowerFULL съдържа 1-C (натурална алтернатива на L-Dopa), която увеличава нивото на хормон на растежа чрез естествено покачване на нивото на допамин. Тази хранителна добавка увеличава производството на естествен тестостерон и подобрява функцията на опорно-двигателната система.\nКакво съдържа PowerFULL\nПродуктът е обогатен със специални сапонегини от Хлорофитум Боривилианум.\nСапогенините помагат за разграждане на мазнините, въглехидратите и други вещества в организма. Освен това, те имат свойството да намаляват кръвното налягане, да подобряват обмяната на веществата и действат укрепващо на човешкия организъм.\nPowerFUL съдържа натурален екстракт от билката Mucuna pruriens, която значително повишава нивата на хормон на растежа.\nMucuna pruriens има благотворно въздействие върху разтежа на чистата мускулна маса, укрепва сексуалното здраве, подобрява настроението и стимулира мисловната дейност.\nНачин на употреба: Приемайте продукта в цикъл - 5 дни прием, 2 дни почивка. В тренировъчни дни приемайте 3 капсули 30 минути перди тренировка и 2 капсули преди лягане. След 20-тия ден употреба, може да качите и вечерния прием на 3 капсули. В почивни дни, приемайте 2 капсули 1 час преди закуската и 2 капсули преди лягане.\nМного спортисти и бодибилдъри са заинтересовани от увеличаване на сухата мускулна маса и прибягват до употребата на стимулатори на растежа. Както всички знаят, естествените добавки са най-полезни и безопасни и тяхната консумация е за предпочитане пред забранените субстанции, като анаболните и стероидни вещества.\nНакратко, хормон на младостта. Той се изработва от хипофизната жлеза и регулира телесния състав, течностите, мускулния и костен растеж, натрупването на мазнини в тялото и неговият метаболизъм, функцията на сърцето и т.н.\nПониженото съдържание на компонента в организма оказва неблагоприятно въздействие върху качеството на живот, повишавайки риска от появата на заболявания и прекомерното натрупване на излишна мастна тъкан. Той е важен и за постигането на добри спортни резултати, а начинът на живот е от огромно значение за нивата на съдържанието.\nКои добавки стимулират растежния хормон?\nСъществуват някои естествени съставки, подпомагащи изработката на този важен за здравия организъм елемент и по-долу ще ги разгледаме накратко:\nТака наречените GABA добавки (аминомаслена киселина), играещи ролята на медиатори, изпращащи различни сигнали до мозъка. Научно е доказано, че въздействат положително за генерирането на въпросния елемент;\nИзползване на бета-алинин. Повишава енергичността и според проучване, приемът на 4,8 гр преди фитнес ще повиши броя на извършваните повторения с 22%;\nМелатонинът играе важна роля в балансираното регулиране нивото на кръвното налягане и съня.\nСъществуват и други, но тези са от основните. Запомнете, че състоянието на организма е най-важното за оптималното количество на този компонент, така че грижете се за здравето си преди всичко и приемайте само естествени препарати!\nКакви стимулатори ще откриете в streetsportpowereffect.weebly.com\nПредлагаме широка гама от суплементи, предназначени за прием преди и след тренировки и по-специално в Онлайн магазина имаме продукти за подобряване хормоналния баланс и повишаване притока на кръв в мускулите по време на физическа активност. Компоненти, като Blue Growth за подобряване режима на съня и възстановяването, което пък води до повишаване на разглеждания в статията елемент.\nНие гарантираме качеството на предлаганите продукти, тъй като са 100% натурални и работим в тясно сътрудничество с производителите им, което ни позволява да предложим наистина атрактивни ценови предложения. Ако имате колебания в избора, обърнете се към нашата ФАСЕБООК СТРАНИЦА, в която с радост ще ви съдействат. Заповядайте дори още днес!.


Гаранция и сервиз | KARCHER - КЕРКЛИИН, Вашият КЕРХЕР партньор.\nГаранционните условия на Керклиин ООД са съобразени с общите условия и изисквания на производителя ALFRED KÄRCHER GMBH за гаранционно обслужване.\nГаранцията на всички уреди KÄRCHER важи 12 месеца за професионалните машини и 24 месеца за битовите машини, и започва да тече от датата на приемане на машината от клиента.\nРекламациите за гаранционна повреда на закупена от Керклиин ООД машина се приемат в най – близкият оторизиран сервиз. Списък на оторизираните сервизи с техните адреси и телефони за връзка можете да намерите в раздел "КОНТАКТИ".\nПри ремонт на професионална машина с по - големи размери и тегло (например пароструйка, подопочистващ автомат и др.), по предварителна договорка със сервиза е възможно услугата да се извърши и на място. За целта клиентът е необходимо да осигури свободен достъп до нея в рамките на работното време на сервиза за извършване на ремонт и поправка.\nКерклиин ООД извършва ремонт на всички видове машини с марка KÄRCHER.\nПри желание на клиента е възможно сключване на абонаментен договор за извънгаранционно поддържане на техниката.


Писателката Джоан К. Роулинг се завръща с детски роман през есента | Impressio.dir.bg\nРедактор: Impressio / 14 април 2021 / 09:51 629 Прочита 2 Коментара\nАвторката на сагата за малкия магьосник Хари Потър Джоан К. Роулинг се завръща на литературния пазар с детски роман, който ще излезе на над 20 езика на 12 октомври, предаде Франс прес, цитирана от БТА.\nФренският издател на творбата ще бъде "Галимар".\nЗаглавието на книгата засега е известно само на английски - " The Christmas pig" /Коледното прасе/.\n"Джак е много привързан към своето плюшено прасенце, с което споделя всички щастливи и тъжни моменти в живота си. До онази Бъдни Вечер, когато се случва катастрофата - прасенцето е изгубено", разказва издателят Галимар.\nСлед това тя написа няколко романа за възрастни, а през 2020 г се завърна към юношеската тема с приказката "Икабог". "The Christmas Pig" е предназначена за деца над 8-годишна възраст. Читателите ще станат свидетели на едно вълнуващо коледно приключение и ще се насладят на повествователното майсторство на Джоан Роулинг, уверяват издателите.


Video Conferencing - Управление на сесия за поддръжка на Cisco Webex\nУправление на сесия за поддръжка на Cisco Webex\nМожете да управлявате сесията си за поддръжка, като получите разрешение за клиент автоматично. Можете също така да записвате сесията, да си правите бележки, да използвате чат и да прекратите сесията, след като приключите с подпомагането на клиента.\nЗапис на сесия за поддръжка\nБележки по време на сесия за поддръжка\nПолучаване на разрешение от клиент Автоматично\nКрай на сесия за поддръжка\nИзползвайте Webex Recorder, за да създадете видеозапис на цялата активност на екрана на компютъра, включително движения на мишката и анотации. Можете също да заснемете синхронизирано аудио във вашия запис.\nWebex Recorder е наличен в тези версии:\nМестен записващо устройство за срещи: Улавя активността на екрана и аудиото в поддържаща сесия и след това записва записаните данни във файл за запис на компютъра.\nЗаписващо устройство за събрания, базирано на мрежата: Този рекордер улавя активността на екрана и аудиото на Webex Recording Server, който спестява ресурси на процесора и пространство на твърдия диск на компютъра.\nВ таблото за управление на CSR изберете раздела Сесия, след което изберете Запис.\nВ тавата за икони или в прозореца за много сесии изберете Запис.\nАко администраторът на сайта ви задава записващо устройство по подразбиране, панелът на записващото устройство се появява и записът се стартира автоматично.\nАко администраторът на сайта ви не посочи записващо устройство по подразбиране, се появява диалоговият прозорец Настройка на webex recorder.\n2 Изберете приложимия записващо устройство.\n3 (По избор) Проверете Задаване като настройка по подразбиране, за да направите този рекордер записващото устройство по подразбиране.\n4 Изберете Старт запис.\nПоявява се панелът на записващото устройство и записът се стартира автоматично.\n1 В тавата за икони или в прозореца за много сесии изберете Сесия.\n2 В менюто на сесията изберете Бележки за сесия.\n3 Въведете бележките си в прозореца на панела и изберете Запиши.\nДокато приключвате сесията, получавате подкана да прегледате и редактирате бележките за сесията. Когато сесията приключи, бележките се записват и стават част от отчета подробности за сесията.\n1 Направете заявка за извършване на дейност по поддръжка—Като например да прегледате или контролирате приложението на клиент.\nЗаявката ви се появява в поле за съобщения на екрана на клиента.\n2 Устно помолете клиента да провери Grant разрешение за всички действия по време на тази сесия, без да подканва отново след това изберете OK .\nВече можете свободно да преглеждате или контролирате приложения, да преглеждате или контролирате работния плот, да прехвърляте файлове или да записвате сесия.\nИли вие, или клиент може да започнете чат сесия. Ако е предвидено за вашия сайт, вашият чат панел може да покаже опцията Бърза фраза. За да бъде налична тази функция за агенти за поддръжка на клиенти, администраторът на сайта ви трябва да я включи.\nВ таблото за управление на CSR изберете раздела Инструменти и след това изберете Чат.\nВ тавата с плаващи икони или в прозореца за много сесии изберете иконата Чат.\n2 За Изпращане до, изберете потребител. Ако искате да изпратите съобщение до всички участници в сесията, изберете Всички участници.\n3 Ако имате активирана Бърза фраза на вашия сайт, изберете често използвано изречение.\n4 Ако нямате активирана Бърза фраза на вашия сайт, въведете съобщение в полето.\nПолучателят, който сте избрали, получава съобщението за чат в техния чат панел.\nВсички съобщения, които клиент или друг представител по поддръжката изпраща, се появяват във вашия чат панел.\nМожете да прекратите сесия за поддръжка по всяко време, но клиент не може. Клиентите могат, обаче, да оставят сесия за поддръжка по всяко време, като изберат Leave Session на страницата отдалечена поддръжка.\nВ таблото за управление на CSR изберете раздела Сесия, след което изберете Крайна сесия.\nВ тавата с плаващи икони изберете бутона Сесия и изберете Крайна сесия.\nВ прозореца за много сесии изберете раздела за сесията, която искате да приключите, след което изберете бутона Сесия и изберете Крайна сесия.\n2 Изберете OK, за да потвърдите действието си.